CELEX: 61995CJ0315
Jäsenyysvelvoitteiden noudattamatta jättäminen
Direktiivien 93/48/ETY, 93/49/ETY, 93/52/ETY, 93/61/ETY ja 93/85/ETY täytäntöönpanon laiminlyönti

Tuomion perustelut
1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 3.10.1995 ja jossa vaaditaan yhteisöjen tuomioistuinta toteamaan, että laiminlyödessään tarvittavien lakien, asetuksien ja hallinnollisten määräysten antamisen seuraavien direktiivien noudattamiseksi, Italian tasavalta ei ole noudattanut edellä mainittujen direktiivien ja EY:n perustamissopimuksen mukaisia velvoitteitaan:
- sellaiset vaatimukset määrittelevien liiteluetteloiden laatimisesta, jotka hedelmäntuotantoon tarkoitettujen hedelmäkasvien taimien ja niiden lisäysaineiston on neuvoston direktiivin 92/34/ETY 4 artiklan mukaisesti täytettävä, 23 päivänä kesäkuuta 1993 annettu komission direktiivi 93/48/ETY (EYVL L 250, s. 1),
- sellaiset vaatimukset määrittelevien liiteluetteloiden laatimisesta, jotka koristekasvien ja niiden lisäysaineiston on neuvoston direktiivin 91/682/ETY 4 artiklan mukaisesti täytettävä, 23 päivänä kesäkuuta 1993 annettu komission direktiivi 93/49/ETY (EYVL L 250, s. 9),
- eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista annetun direktiivin 89/556/ETY muuttamisesta 24 päivänä kesäkuuta 1993 annettu neuvoston direktiivi 93/52/ETY (EYVL L 175, s. 21),
- sellaiset vaatimukset, jotka vihannesten lisäys- ja taimiaineiston, siemeniä lukuun ottamatta, on neuvoston direktiivin 92/33/ETY mukaisesti täytettävä, määrittelevien liiteluetteloiden laatimisesta 2 päivänä heinäkuuta 1993 annettu komission direktiivi N:o 93/61/ETY (EYVL L 250, s. 19), ja
- perunan vaalean rengasmädän torjunnasta 4 päivänä lokakuuta 1993 annettu neuvoston direktiivi 93/85/ETY (EYVL L 259, s. 1).
2 Direktiivin 93/48/ETY 10 artiklan, direktiivin 93/49/ETY 8 artiklan ja direktiivin 93/61/ETY 7 artiklan mukaan jäsenvaltioiden oli saatettava direktiivien noudattamisen edellyttämät lait, asetukset ja hallinnolliset määräykset voimaan viimeistään 31.12.1993, ja niiden oli ilmoitettava tästä komissiolle viipymättä.
3 Vastaavasti direktiivin 93/52/ETY 2 artiklan ja direktiivin 93/85/ETY 13 artiklan mukaan jäsenvaltioiden oli saatettava direktiivien noudattamisen edellyttämät lait, asetukset ja hallinnolliset määräykset voimaan direktiivin 93/52/ETY osalta viimeistään 1.1.1994 ja direktiivin 93/85/ETY osalta viimeistään 15.11.1993, ja niiden oli ilmoitettava tästä komissiolle viipymättä.
4 Koska komissio ei saanut Italian tasavallalta mitään ilmoitusta näiden viiden direktiivin täytänöönpanosta, se lähetti 10.2.1994 perustamissopimuksen 169 artiklan mukaisesti virallisen huomautuksen. Komissio kehotti siinä Italian hallitusta esittämään huomautuksensa kahdessa kuukaudessa kyseisen virallisen huomautuksen vastaanottamisesta.
5 Koska komissio ei saanut mitään vastausta, se osoitti 22.9.1994 Italian hallitukselle perustellun lausunnon ja kehotti Italian hallitusta antamaan perustellun lausunnon noudattamisen edellyttämät säädökset kahdessa kuukaudessa sen tiedoksisaannista.
6 Koska Italian tasavallan 3.2.1995 lähettämä kirje ei tyydyttänyt komissiota, se nosti esillä olevan jäsenyysvelvoitteiden noudattamatta jättämistä koskevan kanteen.
7 Komissio muistuttaa, että EY:n perustamissopimuksen 189 artiklan mukaan direktiivi velvoittaa saavutettavaan tulokseen nähden jokaista jäsenvaltiota, jolle se on osoitettu, mutta jättää kansallisten viranomaisten valittavaksi toteuttamisen muodon ja keinot. Komissio lisää, että perustamissopimuksen 5 artiklan mukaan jäsenvaltiot toteuttavat kaikki yleis- ja erityistoimenpiteet, jotka ovat aiheellisia tästä sopimuksesta tai yhteisön toimielinten säädöksistä johtuvien velvoitteiden täyttämisen varmistamiseksi. Näiden säännösten velvoittavan luonteen vuoksi jäsenvaltioiden on noudatettava direktiiveissä säädettyjä määräaikoja.
8 Komission mukaan tästä perustamissopimuksen mukaisesta velvoitteesta on nimenomaisesti säädetty direktiivin 93/48/ETY 10 artiklassa, direktiivin 93/49/ETY 8 artiklassa, direktiivin 93/52/ETY 2 artiklassa, direktiivin 93/61/ETY 7 artiklassa ja direktiivin 93/85/ETY 13 artiklassa, joiden mukaan jäsenvaltioiden on saatettava direktiivien noudattamisen edellyttämät lait, asetukset ja hallinnolliset määräykset voimaan niissä säädetyssä määräajassa ja ilmoitettava tästä komissiolle viipymättä.
9 Italian tasavalta ei kiistä jäsenyysvelvoitteiden noudattamatta jättämistä, josta sitä syytetään, mutta se täsmentää, että kansallisilla viranomaisilla on ollut menettelyllisiä ja oikeudellisia seikkoja koskevia vaikeuksia.
10 Italian tasavalta ilmoitti komissiolle 27.2.1996 päivätyllä kirjeellään, että direktiivi 93/85/ETY oli pantu täytäntöön 31.1.1996 annetulla ministeriön asetuksella (GURI N:o 37, 14.2.1996) ja lähetti komissiolle kopion tästä asetuksesta.
11 Komissio peruutti nostamansa kanteen 2.4.1996 päivätyllä kirjeellään siltä osin kuin kysymyksessä oli direktiivin 93/85/ETY täytäntöönpanon laiminlyönti.
12 Se pysytti kuitenkin väitteensä, jotka koskevat säädetyssä määräajassa tehtävän täytäntöönpanon laiminlyöntiä direktiivien 93/48/ETY, 93/49/ETY, 93/52/ETY ja 93/61/ETY osalta ja vaati, että yhteisöjen tuomioistuin velvoittaa Italian tasavallan korvaamaan oikeudenkäyntikulut.
13 Edellä esitetyistä perusteluista kokonaisuudessaan seuraa, että laiminlyödessään säädetyssä määräajassa tarvittavien lakien, asetusten ja hallinnollisten määräysten antamisen direktiivien 93/48/ETY, 93/49/ETY, 93/52/ETY ja 93/61/ETY noudattamiseksi Italian tasavalta ei ole noudattanut direktiivin 93/48/ETY 10 artiklan, direktiivin 93/49/ETY 8 artiklan, direktiivin 93/52/ETY 2 artiklan ja direktiivin 93/61/ETY 7 artiklan mukaisia velvoitteitaan.
Päätökset oikeudenkäyntikuluista
Oikeudenkäyntikulut
14 Työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut. Koska Italian tasavalta on hävinnyt asian, se on velvoitettava korvaamaan oikeudenkäyntikulut.
Päätöksen päätösosa
Näillä perusteilla
YHTEISÖJEN TUOMIOISTUIN
(kuudes jaosto)
on antanut seuraavan tuomiolauselman:
1) Laiminlyödessään säädetyssä määräajassa tarvittavien lakien, asetusten ja hallinnollisten määräysten antamisen seuraavien direktiivien noudattamiseksi, Italian tasavalta ei ole noudattanut direktiivin 93/48/ETY 10 artiklan, direktiivin 93/49/ETY 8 artiklan, direktiivin 93/52/ETY 2 artiklan ja direktiivin 93/61/ETY 7 artiklan mukaisia velvoitteitaan:
- sellaiset vaatimukset määrittelevien liiteluetteloiden laatimisesta, jotka hedelmäntuotantoon tarkoitettujen hedelmäkasvien taimien ja niiden lisäysaineiston on neuvoston direktiivin 92/34/ETY 4 artiklan mukaisesti täytettävä, 23 päivänä kesäkuuta 1993 annettu komission direktiivi 93/48/ETY,
- sellaiset vaatimukset määrittelevien liiteluetteloiden laatimisesta, jotka koristekasvien ja niiden lisäysaineiston on neuvoston direktiivin 91/682/ETY 4 artiklan mukaisesti täytettävä, 23 päivänä kesäkuuta 1993 annettu komission direktiivi 93/49/ETY,
- eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista annetun direktiivin 89/556/ETY muuttamisesta, 24 päivänä kesäkuuta 1993 annettu neuvoston direktiivi 93/52/ETY, ja
- sellaiset vaatimukset, jotka vihannesten lisäys- ja taimiaineiston, siemeniä lukuun ottamatta, on neuvoston direktiivin 92/33/ETY mukaisesti täytettävä, määrittelevien liiteluetteloiden laatimisesta 2 päivänä heinäkuuta 1993 annettu komission direktiivi N:o 93/61/ETY.
2) Italian tasavalta velvoitetaan korvaamaan oikeudenkäyntikulut.